**Pielikums Nr.9**

konkursa nolikumam

(id. Nr.: RTU-2018/32)

/PROJEKTS/

**Vispārīgā vienošanās Nr.\_\_\_\_\_**

Rīga, 201\_\_.gada \_\_\_\_\_\_\_\_\_\_\_\_\_

**Rīgas Tehniskā universitāte**, tās finanšu prorektora Ingara Eriņa personā, kurš rīkojas uz Rīgas Tehniskās universitātes Satversmes (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un 2015.gada 3.februāra rektora rīkojuma Nr.01000-1.1/35 “Par paraksta tiesībām uz preču piegādes, preču iegādes un pakalpojumu līgumiem”pamata (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš darbojas pamatojoties uz statūtiem (turpmāk – Izpildītājs) no otras puses, Izpildītājs un Pasūtītājs kopā saukti Puses, bet katrs atsevišķi arī saukts Puse,

bez maldības, viltus un spaidiem, pamatojoties uziepirkuma *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* rezultātiem, noslēdz šāda satura vispārīgo vienošanos (turpmāk- Vienošanās):

1. **Vienošanās priekšmets un Vienošanās maksimālā summa**
   1. Vienošanās nosaka kārtību, kādā Pasūtītājs Vienošanās darbības laikā slēdz līgumus par būvprojektu ekspertīzes sniegšanu, turpmāk – Līgumi. Vienošanās tāpat ir paredzēti noteikumi, saskaņā ar kuriem tiks slēgti Līgumi (Vienošanās pielikums Nr.2).
   2. Vienošanās priekšmets ir būvprojektu ekspertīzes pakalpojumi, kas ietver:
      1. RTU Būvniecības inženierzinātņu fakultātes mācību korpusa Ķīpsalas ielā 6A, Rīgā, pārbūves būvprojekta ekspertīze;
      2. RTU Datorzinātnes un informācijas tehnoloģijas fakultātes mācību korpusa Zunda krastmalā 10, Rīgā, un pārejas uz ēku Paula Valdena ielā 7, Rīgā, jaunbūves būvprojekta ekspertīze;
      3. RTU Publiskās auditorijas Zunda krastmalā 8, Rīgā, jaunbūves būvprojekta ekspertīze;
      4. Vienošanās 1.2.1.-1.2.3.punktā minēto objektu būvprojektu izmaiņu ekspertīzes.
   3. Vienošanās maksimālā summa ir \_\_\_\_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_) bez pievienotās vērtības nodokļa (turpmāk – PVN), kuru veido:

|  |  |  |
| --- | --- | --- |
| **Nr. p.k.** | **Iepirkuma priekšmets** | **Maksimālā līguma summa**  **EUR, bez PVN** |
| 1. | RTU Būvniecības inženierzinātņu fakultātes mācību korpusa Ķīpsalas ielā 6A, Rīgā, pārbūves būvprojekta ekspertīze, ieskaitot atkārtotu būvprojekta ekspertīzi pēc norādīto nepilnību novēršanas būvprojektā | **< >** |
| 2. | RTU Datorzinātnes un informācijas tehnoloģijas fakultātes mācību korpusa Zunda krastmalā 10, Rīgā, un pārejas uz ēku Paula Valdena ielā 7, Rīgā, jaunbūves būvprojekta ekspertīze, ieskaitot atkārtotu būvprojekta ekspertīzi pēc norādīto nepilnību novēršanas būvprojektā | **< >** |
| 3. | RTU Publiskās auditorijas Zunda krastmalā 8, Rīgā, jaunbūves būvprojekta ekspertīze, ieskaitot atkārtotu būvprojekta ekspertīzi pēc norādīto nepilnību novēršanas būvprojektā | **< >** |
| 5. | Ekspertīzes pakalpojuma maksimālā stundas likme (EUR/h, bez PVN) būvprojekta izmaiņu ekspertīzes gadījumos | < > |

* 1. Vienošanās tiek slēgta šādu Eiropas Reģionālās attīstības fonda projektu ietvaros:

|  |  |
| --- | --- |
| Projekts | 8.1.1. – Rīgas Tehniskās universitātes infrastruktūras attīstība STEM studiju programmu modernizēšanai |
| Vienošanās numurs | 8.1.1.0/17/I/002 |
| Konta numurs | LV13TREL913017618700B |

|  |  |
| --- | --- |
| Projekts | 1.1.1.4 - Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās |
| Vienošanās numurs | 1.1.1.4/17/I/004 |
| Konta numurs | LV13TREL913017618700B |

|  |  |
| --- | --- |
| Projekts | RTU papildfinansējums |
| Vienošanās numurs | - |
| Konta numurs | LV46TREL915101S000000 |

1. **Vienošanās darbības laiks**
   1. Vienošanās stājas spēkā tās Pušu abpusējas parakstīšanas dienā un ir spēkā 24 (*divdesmit četrus*) mēnešus.
   2. Vienošanās ietvaros noslēgtie Līgumi ir spēkā līdz Pušu saistību pilnīgai izpildei.

1. **Līgumu slēgšana**
   1. Lai noslēgtu Līgumu, Pasūtītājs Izpildītājam uz Vienošanās norādīto Izpildītāja kontaktpersonas e-pasta adresi elektroniski nosūta uzaicinājumu (turpmāk – Uzaicinājums) iesniegt piedāvājumu (turpmāk – Piedāvājums) konkrētā Līguma noslēgšanai. Uzaicinājumā Pasūtītājs norāda Pakalpojuma apjomu un objektu, Pakalpojuma sniegšanas termiņu, kā arī Piedāvājumu iesniegšanas termiņu un e-pasta adresi, uz kuru ir jānosūta Piedāvājums. Uzaicinājumā var norādīt arī citu informāciju (piemēram, precizētu specifikāciju), ja tas nepieciešams.
   2. Izpildītājs Pasūtītājam elektroniskā formā uz Uzaicinājumā norādīto Pasūtītāja kontaktpersonas e-pasta adresi nosūta Piedāvājumu, sniedzot informāciju par visām Uzaicinājumā norādītajām pozīcijām, ievērojot Uzaicinājumā noteikto Piedāvājuma iesniegšanas termiņu un kārtību. Piedāvājums elektroniskā formā ir jāiesniedz Pasūtītājam un jāsaņem Pasūtītājam līdz Uzaicinājumā norādītā piedāvājumu iesniegšanas termiņa beigām.
   3. Puses pēc Uzaicinājuma un Piedāvājuma elektroniskas saņemšanas vienas darba dienas laikā elektroniski apstiprina attiecīgi Uzaicinājuma un Piedāvājuma saņemšanas faktu, nosūtot par to informāciju uz Vienošanā norādītās kontaktpersonas e-pasta adresi, ja Puse Uzaicinājumā vai Piedāvājumā nav norādījusi citu apstiprinājuma nosūtīšanas e-pasta adresi.
   4. Pasūtītājam ir tiesības lūgt Izpildītājam detalizēti izskaidrot Piedāvājumā norādīto Pakalpojuma izmaksu veidošanos. Izpildītājam ir pienākums detalizēti izskaidrot Piedāvājumā norādīto Pakalpojuma izmaksu veidošanos 2 (*divu*) darba dienu laikā no Pasūtītāja pieprasījuma saņemšanas dienas. Vienošanās norādītā Izpildītāja kontaktpersona pēc Pasūtītāja pieprasījuma saņemšanas tās pašas darba dienas laikā elektroniski uz Vienošanās tekstā norādīto Pasūtītāja kontaktpersonas e-pasta adresi apstiprina Pasūtītājam pieprasījuma saņemšanas faktu.
   5. Pasūtītājs ne vēlāk kā 10 (*desmit*) darba dienu laikā pēc Uzaicinājumā norādītā Piedāvājumu iesniegšanas termiņa beigām, izvērtējot Piedāvājuma atbilstību Uzaicinājuma un Vienošanās prasībām, pieņem lēmumu par Līguma slēgšanu ar Izpildītāju.
2. **Līguma slēgšanas kārtība, Līgumu summa, izmaksu noteikšana un norēķinu kārtība**
   1. Pasūtītājs un Izpildītājs noslēdz Līgumu par attiecīgā Izpildītāja piedāvājumā norādīto līgumcenu pakalpojuma izpildei.
   2. Pasūtītājam nav pienākums Vienošanās darbības laikā pasūtīt būvprojektu ekspertīzes par visu Vienošanās 1.2.punktā norādīto apjomu (skaitu).
   3. Puses ir informētas un piekrīt, ka Vienošanās nosaka maksimālo Līgumu summu, par kādu Pasūtītājs Vienošanās ietvaros slēgs Līgumus ar Izpildītāju.
   4. Samaksa par kvalitatīvi sniegtu Pakalpojumu tiek veikta saskaņā ar Līguma noteikumiem.
3. **Pušu saistības**
   1. Izpildītāja saistības:
      1. Izpildītājs sniedz Pakalpojumus saskaņā ar Vienošanās un Līguma nosacījumiem un Izpildītāja Piedāvājumu;
      2. Izpildītājs uzņemas atbildību par Pakalpojuma atbilstību Vienošanās 5.1.1.punktā noteiktajam un garantē Pakalpojuma kvalitāti;
      3. Izpildītājs informē Pasūtītāju par objektīviem apstākļiem, kas radušies un var kavēt, traucēt, apgrūtināt vai ierobežot Vienošanās izpildi pilnībā vai daļēji 1 (vienas) darba dienas laikā, skaitot no šādu apstākļu rašanās brīža;
      4. Izpildītājs apņemas visā Vienošanās darbības laikā, kā arī pēc tās darbības laika, neizpaust trešajām personām sakarā ar Vienošanās izpildi iegūto, tās rīcībā esošo tehnisko, finansiālo un citu informāciju par Pasūtītāju;
      5. Citas Izpildītāja tiesības un pienākumi Līguma izpildes ietvaros noteikti Līgumā, ciktāl Vienošanās nav noteikts citādi.
   2. Pasūtītāja saistības:
      1. Pasūtītājs nodrošina Līguma noslēgšanas organizēšanu Vienošanās noteiktajā kārtībā;
      2. Citas Pasūtītāja tiesības un pienākumi Līguma izpildes ietvaros noteikti Līgumā, ciktāl Vienošanās nav noteikts citādi.
4. **Vienošanās izbeigšana**
   1. Vienošanās var tikt izbeigta normatīvajos aktos un Vienošanās noteiktajos gadījumos, kā arī Pusēm rakstiski vienojoties.
   2. Pasūtītājs var vienpusēji izbeigt Vienošanos ar Izpildītāju, nesedzot zaudējumus, kas radušies Izpildītājam sakarā ar Vienošanās izbeigšanu pirms termiņa, rakstiski brīdinot Izpildītāju 10 (*desmit*) darba dienas iepriekš, šādos gadījumos:
      1. ja Izpildītājs pienācīgi nepilda ar Vienošanos uzņemtās saistības un pēc Pasūtītāja rakstiska brīdinājuma turpina to darīt;
      2. ja Izpildītājam ir pasludināts maksātnespējas vai tiesiskās aizsardzības process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu, vai tiek konstatēts, ka līdz Vienošanās izpildes beigu termiņam Izpildītājs būs likvidēts;
      3. ja Izpildītājs ir izslēgts no Būvkomersantu reģistra;
      4. iestājušies apstākļi, kas liedz vai liegs Izpildītājam turpināt Vienošanās izpildi saskaņā ar Vienošanās noteikumiem vai kas negatīvi ietekmē Pasūtītāja tiesības, kuras izriet no Vienošanās;
      5. Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju, un minētā korekcija izriet no Izpildītāja pieļauta Vienošanās pārkāpuma;
      6. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Vienošanās noslēgšanas vai izpildes gaitā, un to dēļ tiek piemērota Vienošanās izmaksu korekcija;
      7. Izpildītājs Vienošanās noslēgšanas vai Vienošanās izpildes laikā sniedzis nepatiesas ziņas vai apliecinājumus;
      8. Izpildītājs Pasūtītājam nodarījis zaudējumus;
      9. Izpildītājs ir patvaļīgi pārtraucis Vienošanās izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē.
   3. Vienošanās darbība tiek izbeigta, ja turpmāku Vienošanās izpildi padara neiespējamu vai apgrūtina nepārvarama vara.
   4. Abpusēji rakstiski vienojoties, Puses var izbeigt Vienošanos kāda cita iemesla dēļ.
   5. Pasūtītājam ir tiesības izbeigt Vienošanos vienpusēji, par to rakstiski brīdinot Izpildītājus vismaz 1 (vienu) mēnesi iepriekš, nesedzot zaudējumus, kas radušies Izpildītājiem sakarā ar Vienošanās izbeigšanu pirms termiņa.

Pirms termiņa izbeidzot Vienošanos, Puses veic savstarpējos norēķinus ne vēlāk kā līdz Vienošanās izbeigšanās dienai.

1. **Strīdu risināšanas kārtība**
   1. Strīdus, kuri rodas saistībā ar Vienošanos, Puses risina savstarpējo sarunu ceļā.
   2. Ja strīdu neatrisina, strīda izskatīšana tiek nodota Latvijas Republikas tiesā normatīvajos aktos noteiktajā kārtībā.
2. **Nepārvarama vara**
   1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Vienošanās noslēgšanas un kuru nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, t.sk., dabas katastrofas, citas katastrofas un avārijas, epidēmijas, karadarbība, streiki, iekšējie nemieri, blokādes, kā arī tāda ārējo normatīvo aktu pieņemšana, kas liedz abām vai vienai pusei turpināt līgumsaistību izpildi, un citi apstākļi, kas neiekļaujas pušu iespējamās kontroles robežās
   2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas. Puse, kura atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 5 (*piecu*) kalendāro dienu laikā, par šādiem apstākļiem rakstveidā jāziņo otrai Pusei. Ziņojumā Pusei jānorāda, kādā termiņā pēc tās ieskata ir iespējama un paredzama tās saistību izpilde, un pēc otras Puses pieprasījuma jāiesniedz kompetentas institūcijas izsniegta izziņa, kas satur nepārvaramas varas vai ārkārtējo apstākļu darbības apstiprinājumu un to raksturojumu.
   3. Nepārvaramas varas apstākļu iestāšanas gadījumā Puses vienojas par Vienošanās saistību izpildes termiņu un kārtību.
   4. Ja nepārvaramas varas apstākļi turpinās ilgāk par 1 (*vienu*) kalendāro mēnesi un Puses nespēj vienoties par turpmāku Vienošanās izpildi, jebkurai no Pusēm ir tiesības vienpusēji atkāpties no turpmākas Vienošanās izpildes, iesniedzot par to rakstisku paziņojumu otrai Pusei. Šajā gadījumā neviena no Pusēm nevar prasīt atlīdzināt zaudējumus, kas radušies šīs Vienošanās laušanas rezultātā.
3. **APAKŠUZŅĒMĒJU UN PERSONĀLA NOMAIŅA**
   1. Apakšuzņēmēju un Vienošanās izpildē piesaistītā personāla nomaiņa Vienošanās izpildes laikā tiek organizēta atbilstoši Publisko iepirkumu likumā noteiktajai kārtībai.
   2. Izpildītājs nav tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildus personāla un apakšuzņēmēju iesaistīšanu Vienošanās izpildē.
   3. Izpildītājs ir tiesīgs nomainīt personālu, kuru tas ir iesaistījis Vienošanās izpildē un par kuru ir sniedzis informāciju Pasūtītājam iepirkumā iesniegtajā piedāvājumā un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā izraudzītais pretendents balstījies, lai apliecinātu savas kvalifikācijas atbilstību noteiktajām prasībām, drīkst nomainīt tikai ar Pasūtītāja rakstveida piekrišanu, ievērojot Vienošanās 9.4.punktu.
   4. Pasūtītājs nepiekrīt Vienošanās 9.3.punktā minētā personāla vai apakšuzņēmēju nomaiņai, ja pastāv kāds no šādiem nosacījumiem:
      1. Izpildītāja piedāvātais personāls vai apakšuzņēmējs neatbilst paziņojumā par līgumu vai Iepirkuma nolikumā noteiktajām prasībām, kas attiecas uz personālu vai apakšuzņēmējiem;
      2. tiek nomainīts apakšuzņēmējs uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma Nolikumā noteiktajām prasībām, un piedāvātajam apakšuzņēmējam nav vismaz tāda pati kvalifikācija uz kādu Izpildītājs ir atsaucies, apliecinot savu atbilstību iepirkumā noteiktajām prasībām;
      3. Izpildītāja piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās Vienošanās vērtības, atbilst Publisko iepirkumu likuma 42.panta pirmajā daļā minētajiem izslēgšanas nosacījumiem. Pārbaudot apakšuzņēmēja atbilstību, pasūtītājs piemēro Publisko iepirkumu likuma 42.pantu un 43. pantu;
      4. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   5. Lai pārbaudītu, vai uz Izpildītāja piedāvāto personālu vai apakšuzņēmēju neattiecas kāds no Vienošanās 9.4.punktā minētajiem nosacījumiem, Izpildītājam 10 (desmit) darbdienu laikā no pieprasījuma saņemšanas jāiesniedz Pasūtītāja pieprasītie dokumenti.
   6. Pasūtītājs pieņem un rakstveidā paziņo Izpildītājam lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Vienošanās izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai.
   7. Jebkurā gadījumā Izpildītājam ir jāinformē Pasūtītājs par apakšuzņēmējiem, kurus tas piesaista Vienošanās izpildē, norādot šādu informāciju:
      1. par darbiem, kuras plānots nodot attiecīgajam apakšuzņēmējam;
      2. piesaistītā apakšuzņēmēja veicamo darbu procentuālo īpatsvaru pret visu Vienošanās noteikto pakalpojumu/darbu vērtību;
      3. piesaistītajam apakšuzņēmējam nododamo pakalpojumu/darbu vērtība naudas izteiksmē, bez PVN.
   8. Izpildītājs ne vēlāk kā uzsākot katra Līguma izpildi iesniedz Pasūtītājam pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
4. **Apdrošināšana**
   1. Izpildītājam, noslēdzot Līgumu, jāveic:
      1. būvspeciālistu civiltiesiskās atbildības obligātā apdrošināšana saskaņā ar 19.08.2014. Ministru kabineta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”:
         1. atbildīgā ekspertīzes vadītāja profesionālās civiltiesiskās apdrošināšanas atbildība 100% no līgumcenas, bet jaunbūvēm ne mazāks par 150000.00 EUR (viens simts piecdesmit tūkstoši euro), termiņš ietver būvdarbu periodu un garantijas periodu pēc būves pieņemšanas ekspluatācijā, pašrisks 20% no atbildības limita.
5. **Citi noteikumi**
   1. Vienošanās darbības laikā Puses nedrīkst veikt būtiskus Vienošanās grozījumus, izņemot Publisko iepirkuma likuma 61.pantā noteiktajos gadījumos. Visi Vienošanās grozījumi un papildinājumi ir spēkā tikai tad, ja tie noformēti rakstiski un ir Pušu parakstīti, izņemot Vienošanās tekstā noteiktajos gadījumos, kad Pusēm ir tiesības veikt darbības vienpusēji. Vienošanās grozījumi ar to abpusējas parakstīšanas brīdi kļūst par Vienošanās neatņemamu sastāvdaļu.
   2. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz Vienošanās norādītajām adresēm, ja vien informācijas saņēmējs nav iepriekš norādījis savādāk.
   3. Puses uzņemas pienākumu sniegt rakstveida atbildi 5 (piecu) darba dienu laikā uz jebkuru pieprasījumu, kas saistīts ar Vienošanās izpildi.
   4. Pusēm ir pienākums 5 (piecu) darba dienu laikā rakstiski informēt vienai otru par izmaiņām Vienošanās tekstā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Vienošanās tekstā noteiktajām Pušu kontaktpersonām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
   5. Jebkura korespondence, kas tiek nosūtīta Pusei pa pastu, ir uzskatāma par saņemtu septītajā dienā, skaitot no tās iesniegšanas pastā. Jebkura informācija, kas nosūtīta Pusei uz Vienošanās norādīto kontaktpersonas e-pasta adresi vai faksu, uzskatāma par otras Puses saņemtu tās nosūtīšanas dienā.
   6. Izpildītājs nav tiesīgs bez Pasūtītāja rakstiskas piekrišanas nodot kādu no Vienošanās noteiktajām saistībām vai tās izpildi trešajām personām vai citam Izpildītājam.
   7. Ar Vienošanos uzņemtās Pušu tiesības un pienākumi ir saistoši Pušu tiesību un saistību pārņēmējiem.
   8. Puses nav tiesīgas izpaust trešajām personām citas Puses konfidenciāla rakstura informāciju, kas, veicot Vienošanās izpildi, nonākusi Puses rīcībā. Šis noteikums neattiecas uz vispārpieejamas informācijas izpaušanu un gadījumiem, kad kādai no Pusēm normatīvajos aktos uzlikts par pienākumu sniegt pieprasīto informāciju.
   9. Ja kāds no Vienošanās noteikumiem tiek atzīts par spēkā neesošu, tas neietekmē pārējo Vienošanās saistību spēkā esamību.
   10. Pasūtītāja kontaktpersona Vienošanās ietvaros ir **\_\_\_\_\_\_\_\_\_\_\_\_\_\_\_\_\_\_\_\_\_\_,** tālrunis: \_\_\_\_\_\_\_\_\_, fakss: \_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_](mailto:marina.slutina@serviks.lv).
   11. Izpildītāja kontaktpersona Vienošanās ietvaros ir **\_\_\_\_\_\_\_\_\_\_\_\_\_\_\_\_\_\_\_\_\_\_,** tālrunis: \_\_\_\_\_\_\_\_\_, fakss: \_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_](mailto:marina.slutina@serviks.lv).
   12. Vienošanās sagatavota un parakstīta uz \_\_\_\_\_ (\_\_\_\_\_) lapaspusēm \_\_\_\_\_ (\_\_\_\_\_) identiskos eksemplāros ar vienādu juridisko spēku, no kuriem viens eksemplārs glabājas pie Izpildītāja un viens pie Pasūtītāja.
   13. Vienošanās neatņemama sastāvdaļa ir šādi pielikumi (Vienošanās 9.12.punktā norādītajā lapu skaitā nav iekļauts šajā punktā norādīto pielikumu lapu skaits):
       1. Pielikums Nr.1 - Izpildītāja konkursā iesniegtā Finanšu piedāvājuma kopija;
       2. Pielikums Nr.2 - Līguma par būvprojekta ekspertīzi projekts.

**12. Pušu paraksti un rekvizīti**

|  |  |
| --- | --- |
| **PASŪTĪTĀJS**: | **IZPILDĪTĀJS**: |
| **Rīgas Tehniskā universitāte** |  |
| Kaļķu iela 1, Rīga, LV-1658 |  |
| Reģistrācijas Nr.3341000709 |  |
| PVN Reģistrācijas Nr. LV90000068977 |  |
| Konta Nr. LV46TREL915101S000000 |  |
| Konta Nr. LV13TREL913017618700B |  |
| Konta Nr. LV61TREL913017618800B |  |

Pielikums Nr.2

201\_\_.gada \_\_.\_\_\_\_\_\_\_\_ vispārīgajai vienošanai

Nr.\_\_\_\_\_\_\_\_\_

**/Projekts/**

**LĪGUMS Nr. \_\_\_\_\_\_\_\_\_\_\_**

Rīgā 201\_\_\_.gada \_\_\_\_\_\_\_\_\_\_\_\_\_\_\_\_

**Rīgas Tehniskā universitāte**, tās finanšu prorektora Ingara Eriņa personā, kurš rīkojas uz Rīgas Tehniskās universitātes Satversmes (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un 2015.gada 3.februāra rektora rīkojuma Nr.01000-1.1/35 “Par paraksta tiesībām uz preču piegādes, preču iegādes un pakalpojumu līgumiem”pamata (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** personā, kurš darbojas pamatojoties uz statūtiem (turpmāk – Izpildītājs) no otras puses, Izpildītājs un Pasūtītājs kopā saukti Puses, bet katrs atsevišķi arī saukts Puse, bez maldības, viltus un spaidiem, pamatojoties uz 2018.gada \_\_\_\_\_\_\_\_\_\_\_\_\_\_\_\_\_noslēgto vispārīgo vienošanos Nr.\_\_\_\_\_\_\_\_\_\_\_\_\_\_\_ un 201\_\_.gada \_\_\_\_\_\_\_\_\_\_\_\_ piedāvājumam (pielikums Nr.1), noslēdz šāda satura līgumu (turpmāk- Līgums).

1. **Līguma priekšmets un Pakalpojuma izpildes Termiņš**
   1. Pasūtītājs pasūta un Izpildītājs apņemas veikt *būvprojekta \_\_\_\_\_\_\_\_\_\_\_\_\_\_\_\_\_ ekspertīzi/ vai būvprojektā* ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** *veiktajām izmaiņām \_\_\_\_\_\_\_\_\_\_\_\_\_\_\_\_\_\_,* sagatavot ekspertīzes atzinumu \_\_\_\_ (\_\_\_\_\_) eksemplāros (turpmāk – Pakalpojums).
   2. Izpildītājs apņemas izpildīt un nodrošināt Pakalpojumu paredzētajā termiņā, apjomā un kvalitātē. Izpildītājs Pakalpojumu izpilda \_\_\_\_ (\_\_\_\_\_) darba dienu laikā no nepieciešamās tehniskās dokumentācijas saņemšanas brīža papīra un elektroniskā formātā. Atkārtots atzinums pēc būvprojekta nepilnību novēršanas jāiesniedz ne vēlāk kā 7 (septiņu) kalendāro dienu laikā pēc attiecīgās dokumentācijas saņemšanas.
2. **PAKALPOJUMA PIEŅEMŠANAS UN NODOŠANAS KĀRTĪBA**
   1. Pēc Pakalpojuma sniegšanas Puses 5 (piecu) darba dienu laikā sagatavo un abpusēji paraksta nodošanas-pieņemšanas aktu atbilstoši Līguma pielikumā Nr.2 norādītajai formai (turpmāk – Akts). Pakalpojums ir uzskatāms par pieņemtu un nodotu ar brīdi, kad Puses abpusēji parakstījušas Aktu.
   2. Ja Akta parakstīšanas brīdī vai 30 (trīsdesmit) darba dienu laikā pēc Akta parakstīšanas tiek konstatēti trūkumi sniegtā Pakalpojuma kvalitātē, ja iespējams, Puses vienojas par šādu trūkumu novēršanu bez papildu atlīdzības, to novēršanas termiņu un citiem ar to saistītajiem jautājumiem.
   3. Ja Līguma 2.2.punktā minēto trūkumu novēršana nav iespējama vai arī Puses nevar vienoties par trūkumu novēršanas termiņu atbilstoši Līguma 2.2.punkta nosacījumiem, Pasūtītājs ir tiesīgs piemērot Izpildītājam samaksas par Pakalpojumu samazinājumu, pamatojot tā apmēru. Ja trūkumi ir būtiski, tad Pasūtītājam, pamatojot trūkumu būtiskumu, ir tiesības vienpusēji atkāpties no Līguma saistību izpildes. Izpildītājam netiek kompensēti izdevumi, ko tas ieguldījis Līguma izpildē līdz Pasūtītāja vienpusējas atkāpšanās brīdim. Šāda atkāpšanās vai šajā Līguma punktā paredzētā cenas samazinājuma piemērošana neizslēdz Pasūtītāja Līguma 4.2.punktā paredzētās tiesības.
3. **Līguma summa un norēķinu kārtība**
   1. Puses vienojas, ka Līguma summa par Pakalpojumu ir **EUR \_\_\_\_\_\_\_\_\_\_\_\_\_\_\_\_**(\_\_\_\_\_\_\_\_\_\_\_\_\_\_\_\_\_), papildus pievienotās vērtības nodoklis \_\_\_\_\_\_% **EUR \_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_), kopā **EUR \_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_) (turpmāk – Līguma kopējā summa).
   2. Līguma summu veido:

|  |  |
| --- | --- |
| Projekts | 8.1.1. – Rīgas Tehniskās universitātes infrastruktūras attīstība STEM studiju programmu modernizēšanai |
| Vienošanās numurs | 8.1.1.0/17/I/002 |
| Konta numurs | LV13TREL913017618700B |

3.2.2.

|  |  |
| --- | --- |
| Projekts | 1.1.1.4 - Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās |
| Vienošanās numurs | 1.1.1.4/17/I/004 |
| Konta numurs | LV13TREL913017618700B |

3.2.3.

|  |  |
| --- | --- |
| Projekts | RTU papildfinansējums |
| Vienošanās numurs | - |
| Konta numurs | LV46TREL915101S000000 |

* 1. Pasūtītājs apņemas veikt samaksu par faktiski sniegto Pakalpojumu, pārskaitot samaksu uz Izpildītāja rēķinā norādīto norēķinu kontu 30 (trīsdesmit) dienu laikā no Akta un attiecīga rēķina saņemšanas brīža.
  2. Gadījumā, ja samaksa par Pakalpojumu vēl nav veikta, Pasūtītājam Līguma 2.2. un 2.3.punktā paredzētajā gadījumā ir tiesības pagarināt samaksas par Pakalpojumu termiņu par trūkumu novēršanas laiku vai par laiku, kas bijis nepieciešams trūkumu novēršanas iespējamības konstatēšanai.
  3. Izpildītājs, sagatavojot rēķinu, tajā iekļauj informāciju – Pakalpojuma nosaukumu, Pakalpojumu vienības, Pakalpojumu summu, Pasūtītāja Līguma reģistrācijas datumu un numuru, Izpildītāja un Pasūtītāja rekvizītus.
  4. Izpildītājs var sagatavot rēķinu elektroniski un nosūtīt to uz Līguma 6.8.punktā norādītās Pasūtītāja kontaktpersonas e-pasta adresi. Puses vienojas, ka rēķins ir derīgs bez paraksta. Izpildītāja sagatavotais rēķins uzskatāms par saistošu Pasūtītājam, ja tas satur turpmāk noradītu frāzi: „Šis rēķins ir sagatavots elektroniski un derīgs bez paraksta”.
  5. Ja Izpildītājs nav sagatavojis rēķinu atbilstoši Līguma un normatīvo aktu nosacījumiem, Pasūtītājam ir tiesības prasīt Izpildītājam veikt atbilstošas korekcijas rēķinā un pagarināt samaksas termiņu par rēķinā konstatēto neatbilstību novēršanas laiku.

1. **PUŠU atbildība**
   1. Ja Pasūtītājs nokavē samaksas termiņu vairāk par 5 (piecām) darba dienām, Izpildītājam ir tiesības piemērot Pasūtītājam līgumsodu 0,5% (nulle, komats, pieci procenti) apmērā no nokavētās samaksas par Pakalpojumu par katru nokavējuma dienu (sākot ar sesto kavēto darba dienu), bet ne vairāk kā 10% (desmit procenti) no Līguma kopējās summas.
   2. Ja Izpildītājs nokavē Pakalpojuma izpildes vai Līguma 4.4.punktā noteikto termiņu vairāk par 5 (piecām) darba dienām, Pasūtītājam ir tiesības piemērot Izpildītājam līgumsodu 0,5% (nulle, komats, pieci procenti) apmērā no Līguma summas par katru nokavējuma dienu (sākot ar sesto kavēto darba dienu), bet ne vairāk kā 10% (desmit procenti) no kopējās Līguma kopējās summas.
   3. Gadījumā, ja Pasūtītājs piemēro Izpildītājam līgumsodu, Līguma summas samazinājumu vai jebkuru citu maksājumu, tad Pasūtītājam, rakstveidā brīdinot Izpildītāju, ir tiesības ieturēt līgumsodu, Līguma summas samazinājumu vai jebkuru citu maksājumu no Izpildītāja rēķinā norādītās samaksas par Pakalpojumu.
   4. Ja Pasūtītājs ir jau veicis samaksu par Pakalpojumu Līguma 2.3.punktā noteiktajā gadījumā, Izpildītājam ir pienākums atmaksāt Pasūtītājam samaksas par Pakalpojumu daļu proporcionāli nesniegtajam vai nekvalitatīvi sniegtajam Pakalpojumam vai tā daļai 10 (desmit) dienu laikā no Pasūtītāja paziņojuma nosūtīšanas dienas.
   5. Nevienai Pusei nav tiesību nodot no Līguma izrietošās saistības trešajām personām bez otras Puses rakstveida piekrišanas.
   6. Izpildītājs uzņemas atbildību par sniegtā Pakalpojuma kvalitāti, kā arī par viņa darbības vai bezdarbības rezultātā radītajiem zaudējumiem saskaņā ar spēkā esošajiem Latvijas Republikas normatīvajiem aktiem.
   7. Pusēm ir nekavējoties jāinformē vienai otru par visiem apstākļiem, kas kavē vai nākotnē var kavēt Līguma saistību izpildi, kā arī par visām atkāpēm no Līguma nosacījumiem.
2. **Nepārvarama vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, tādu kā ugunsgrēks, dabas stihijas, valsts iestāžu aizliedzoši akti, kā arī jebkuri citi ārkārtēja rakstura apstākļi, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst saprātīgiem līdzekļiem.
   2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties, tiklīdz tas iespējams, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc šīs Puses uzskata ir iespējama Līgumā paredzēto saistību izpilde, un pēc pieprasījuma šādam ziņojumam ir jāpievieno izziņa, kuru izsniegusi kompetenta iestāde un kura satur ārkārtējo apstākļu darbības apstiprinājumu un to raksturojumu.
   3. Nepārvaramas varas gadījumā, jebkura no Pusēm ir tiesīga atteikties no savām līgumsaistībām, un neviena no Pusēm nav tiesīga prasīt zaudējumu atlīdzināšanu.
3. **KONFIDENCIALITĀTE**
   1. Par Pasūtītāja konfidenciālu informāciju uzskatāma un pie neizpaužamām ziņām pieskaitāma jebkāda esoša vai darba procesā iegūta vārdiska vai rakstiska, tekstuāla vai vizuāla, vai datu bāzē esoša Pasūtītāja finansiāla, ekonomiska, juridiska vai cita satura informācija, kas Izpildītājam nodota vai kļuvusi zināma, pildot šajā Līgumā paredzētās saistības, it īpaši informācija, kas satur fizisko personu datus par Pasūtītāja studentiem un akadēmisko personālu.
   2. Izpildītājs apņemas šī Līguma darbības laikā un pēc tā izbeigšanas bez Pasūtītāja iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo Pasūtītāja konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
   3. Konfidencialitātes noteikumu pārkāpumu gadījumā Puse ir atbildīga otrai Pusei par visiem pierādāmajiem zaudējumiem.
4. **CITI NOTEIKUMI**
   1. Līgums stājas spēkā ar tā abpusējas parakstīšanas brīdi un ir spēkā līdz tajā noteikto saistību pilnīgai izpildei.
   2. Puses vienojas, ka visos dokumentos, kas saistīti ar Līgumu, tajā skaitā rēķinos, Aktos Izpildītājs norāda iepirkumu identifikācijas Nr. RTU-2018/32, Līguma numuru, Vienošanās numurus: 8.1.1.0/17/I/002; 1.1.1.4/17/I/004.
   3. Ar Līguma abpusējas parakstīšanas brīdi visas iepriekšējās vienošanās attiecībā uz Līgumu, neatkarīgi no tā, vai tās izdarītas mutiski vai rakstiski, zaudē juridisko spēku.
   4. Visus strīdus un domstarpības, kas Pusēm rodas, izpildot vai grozot Līgumu, Puses risina savstarpēju pārrunu ceļā, ja vienošanos panākt neizdodas, strīdu risina tiesā Latvijas Republikas normatīvajos aktos noteiktajā kārtībā.
   5. Līgumu var papildināt, grozīt un izbeigt pirms termiņa, Pusēm par to rakstveidā vienojoties.
   6. Visi Līguma labojumi, grozījumi un papildinājumi kļūst par Līguma neatņemamu sastāvdaļu.
   7. Ja kāds no šī Līguma noteikumiem zaudē spēku, tas neietekmē citu šī Līguma noteikumu darbību.
   8. Par Līguma saistību izpildi (tai skaitā ar tiesībām kontrolēt Līguma saistību izpildi, parakstīt Aktu, izrakstīt rēķinus, pieņemt Pasūtītāja pretenzijas vai iebildumus u.tml.) atbildīgais pārstāvis no Izpildītāja puses: \_\_\_\_\_\_\_\_\_\_\_\_\_\_\_\_\_\_(mob. tālr. \_\_\_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_\_\_](mailto:artis.dzirkalis@cmb.lv)).
   9. Par Līguma saistību izpildi (tai skaitā ar tiesībām kontrolēt Līguma saistību izpildi, pārbaudīt sniegtā Pakalpojuma atbilstību Līgumam, parakstīt Aktu, izteikt pretenzijas vai iebildumus, saņemt Līguma noteikumiem atbilstošu Pakalpojumu u.tml.) atbildīgais pārstāvis no Pasūtītāja puses:\_\_\_\_\_\_\_\_\_\_\_\_\_\_\_\_\_\_\_ (mob. tālr. \_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_).

7.9. Līgums sastādīts latviešu valodā 2 (divos) identiskos eksemplāros uz \_\_\_\_\_\_\_ (\_\_\_\_\_\_\_\_\_) lapām – pa vienam eksemplāram katrai no Pusēm.

7.10. Līguma labojumi, grozījumi un Papildu vienošanās ir spēkā tikai tad, ja tie ir noformēti rakstveidā un tos ir parakstījušas abas Puses.

7.11. Līguma pielikumi:

7.11.1. Pielikums Nr.1 – Izpildītāja piedāvājuma kopija;

7.11.2. Pielikums Nr.2 – Akta forma.

|  |  |
| --- | --- |
| **PASŪTĪTĀJS**: | **IZPILDĪTĀJS**: |
| **Rīgas Tehniskā universitāte** |  |
| Kaļķu iela 1, Rīga, LV-1658 |  |
| Reģistrācijas Nr.3341000709 |  |
| PVN Reģistrācijas Nr. LV90000068977 |  |
| Konta Nr. LV46TREL915101S000000 |  |
| Konta Nr. LV13TREL913017618700B |  |
| Konta Nr. LV61TREL913017618800B |  |

|  |  |
| --- | --- |
|  |  |

Pielikums Nr.2

201\_\_.gada \_\_.\_\_\_\_\_\_\_\_ līgumam

Nr.\_\_\_\_\_\_\_\_\_

**NODOŠANAS-PIEŅEMŠANAS AKTS**

Rīgā 201\_\_\_. gada \_\_\_. \_\_\_\_\_\_\_\_\_

**Rīgas Tehniskā universitāte** (turpmāk – Pasūtītājs), kuru uz 201\_\_.gada \_\_\_\_\_\_\_\_\_ līguma starp Pasūtītāju un Izpildītāju par (turpmāk – Līgums) 7.8.punkta pamata pārstāv Rīgas Tehniskās universitātes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_**, tās valdes \_\_\_\_\_\_\_\_\_\_\_\_\_\_\_\_\_ (turpmāk – Izpildītājs), kuru uz Līguma 7.7. punkta pamata pārstāv tās \_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

turpmāk Izpildītājs un Pasūtītājs kopā saukti Puses, bet katrs atsevišķi – Puse, apstiprina turpmāko:

1. Puses abpusēji apliecina, ka Izpildītājs no 201\_.gada \_\_.\_\_\_\_\_\_\_\_\_\_\_\_\_ līdz 201\_.gada \_\_.\_\_\_\_\_\_\_\_\_\_\_\_\_, ieskaitot, ir sniedzis ekspertīzes pakalpojumus būvprojektā **“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”** (turpmāk – Pakalpojumi) atbilstoši Līguma nosacījumiem. Izpildītājs iesniedzis ekspertīzes atzinumu Pasūtītājam.
2. Pasūtītājam nav iebildumu/Pasūtītājam ir šādi iebildumi:.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ par sniegto Pakalpojumu kvalitāti, ko Pasūtītājs apliecina ar šā akta parakstīšanu.
3. Šis akts ir sastādīts uz vienas lapas divos identiskos eksemplāros ar vienādu juridisko spēku, no kuriem viens glabājas pie Pasūtītāja, otrs – pie Izpildītāja.

|  |  |
| --- | --- |
| **PASŪTĪTĀJS**  **Rīgas Tehniskā universitāte**  Pilnvarotā persona  *Vārds, uzvārds*  *\_\_/paraksts/\_\_/paraksta atšifrējums/* | **IZPILDĪTĀJS**  Pilnvarotā persona  *Vārds, uzvārds*  *\_\_/paraksts/\_\_\_/paraksta atšifrējums/* |